钦定古今图书集成/明伦汇编/宫闱典/第047卷 > 武帝尹夫人邢夫人
## 钦定古今图书集成/明伦汇编/宫闱典/第047卷 > 武帝尹夫人邢夫人

按《史记外戚世家》：褚先生曰：武帝时，幸夫人尹婕妤。
邢夫人号𫰛娥，众人谓之𫰛何。𫰛何秩比中二千石，
容华秩比二千石，婕妤秩比列侯。常从婕妤迁为皇
后。尹夫人与邢夫人同时并幸，有诏不得相见。尹夫
人自请武帝，愿望见邢夫人。帝许之，即令他夫人饰
从御者数十人，为邢夫人来前。尹夫人前见之曰：“此
非邢夫人身也。”帝曰：“何以言之？”对曰：“视其身貌形状，
不足以当人主矣。”于是帝乃诏使邢夫人衣故衣，独
身来前。尹夫人望见之，曰：“此真是也。”于是乃低头俛
而泣，痛其不如也。谚曰：“美女入室，恶女之仇。”